फिल्म-प्रमोशन का हिस्सा नहीं बनेंगे कलाकार; अवतार और डेडपूल के सीक्वल पर काम रुक सकता है
Hollywood Actors Strike News अमेरिका में दो महीने से हॉलीवुड एक्टर्स कम वेतन और AI के बढ़ते प्रयोग के खिलाफ हड़ताल पर बैठे हैं। उनके हड़ताल के समर्थन में एक्टर्स भी शामिल हो गए हैं।
अमेरिका में दो महीने से हॉलीवुड राइटर्स कम वेतन और AI के बढ़ते प्रयोग के खिलाफ हड़ताल पर बैठे हैं। लॉस एंजिल्स में नेटफ्लिक्स के ऑफिस के बाहर 1.71 लाख राइटर्स और एक्टर्स प्रोटेस्ट कर रहे हैं।
60 सालों में ये पहला शटडाउन है, जहां इतने सारे क्रिएविट राइटर्स और एक्टर्स हड़ताल पर बैठे हैं। स्ट्राइक में बैठे राइटर्स- एक्टर्स किसी भी फिल्म या प्रमोशनल इवेंट का हिस्सा नहीं होंगे।
इस हड़ताल के समर्थन में एक्टर्स भी शामिल हो गए हैं। मार्क रफालो और जेनिफर लॉरेंस सहित कई बड़े हॉलीवुड एक्टर्स ने इस हड़ताल को अपना समर्थन दिया है।
इस हड़ताल की वजह से ऑस्कर विनिंग फिल्म ग्लैडिएटर, डेडपूल 3 और अवतार के सीक्वल का काम भी प्रभावित हो सकता है। HBO पर आने वाली टीवी सीरीज हाउस ऑफ ड्रैगन की शूटिंग भी रुक सकती है। प्रोटेस्ट कर रहे लोगों का कहना है कि आर्टिफिशियल इंटेलिजेंस के बढ़ते प्रभाव और उपयोग की वजह से उन्हें काम नहीं मिल रहा है।
'AI से जेनरेटेड फेस और वॉयस को एक्टर्स के रिप्लेसमेंट के तौर पर यूज न किया जाए'
BBC की रिपोर्ट के मुताबिक, स्क्रीन एक्टर्स गिल्ड (SAG) की मांग ये है कि स्ट्रीमिंग प्लेटफॉर्म अपने प्रॉफिट में हिस्सेदारी दें। साथ ही काम करने का एक बेहतर माहौल बनाएं। SAG की एक मांग ये भी है कि एक्टर्स को AI से होने वाले नुकसान से बचाया जाए।
SAG इस बात की गारंटी चाहता है कि आर्टिफिशियल इंटेलिजेंस के जरिए जेनरेटेड फेस और आवाज को एक्टर्स के रिप्लेसमेंट के तौर पर यूज न किया जाए।
कई बड़े इवेंट्स रुक सकते हैं, फिल्मों की मेकिंग पर रफ्तार लग सकती है
अब सवाल ये है कि इस प्रोटेस्ट का प्रभाव क्या होगा। जाहिर है कि जब इतने सारे लोग एक साथ स्ट्राइक पर हैं, तो काम का प्रभावित होना लाजिमी है। कई प्रमोशनल इवेंट रद्द हो सकते हैं। स्ट्राइक में बैठे राइटर्स और एक्टर्स किसी भी फिल्म का न हिस्सा होंगे और न ही उनका प्रमोशन करेंगे।
जानिए प्रोटेस्ट क्यों हो रहा है?
आर्टिफिशियल इंटेलिजेंस की मदद से हॉलीवुड में नए आइडिया, स्टोरी लाइन, डायलॉग और स्क्रिप्ट राइटिंग जैसे काम हो रहे हैं। इसकी वजह से राइटर्स को काम नहीं मिल रहा है, साथ ही उन्हें काम से बर्खास्त भी किया जा रहा है।
दिग्गज हस्तियों ने प्रोटेस्ट को समर्थन दिया
हॉलीवुड की कई दिग्गज हस्तियों ने इस प्रोटेस्ट को अपना समर्थन दिया है। इसमें जॉर्ज क्लूनी, मार्क रफालो, जेनिफर लॉरेंस, चार्लिज थेरोन, ओलिविया वाइल्ड जैसे बड़े कलाकार शामिल हैं। एक्ट्रेस फेलेसिया डे का कहना है कि हालात ऐसे ही रहे तो आने वाले वक्त में गुजारा करना भी मुश्किल होगा। पैसों की कमी से बेघर होने तक की नौबत आ सकती है।
आर्टिफिशियल इंटेलिजेंस क्या है?
आर्टिफिशियल इंटेलिजेंस को शॉर्ट फॉर्म में AI कहते हैं। AI एक ऐसी टेक्नोलॉजी है जो मानव के दिमाग की तरह काम करती है। इसे सॉफ्टवेयर की मदद से बनाया जाता है। इसको इस्तेमाल करने के लिए किसी आदमी की जरूरत नहीं होती बल्कि ये खुद एक मशीन की तरह मानव दिमाग जैसे काम करता है।
आने वाला समय आर्टिफिशियल इंटेलिजेंस का इसलिए कह सकते हैं क्योंकि कई देश ऐसे हैं जो युद्ध के लिए भी AI का इस्तेमाल कर सकते हैं। अगर ये प्रोजेक्ट कामयाब होता है तो सैनिकों की जगह रोबोट और ड्रोन से युद्ध लड़ा जाएगा।
एंटरटेनमेंट के क्षेत्र में इसका काफी प्रभाव हो सकता है। इसके प्रयोग से कंप्यूटर जेनरेटेड मॉडल्स की फोटो बना सकते हैं। किसी कंपनी को विज्ञापन कराना है तो वो AI से जेनेरेट मॉडल्स का यूज कर सकता है। AI वॉयस ओवर भी कर सकता है, फिल्मों के बैकग्राउंड में आवाज भी दे सकता है। इसके अलावा कई मशीनों को एक साथ हैंडल कर सकता है।